Twee vas oor vlootbasis-inbraak | Maroela Media
Twee mense is in hegtenis geneem in verband met die inbraak by die vlootbasis in Simonstad.
Kapt. Lloyd Ramovha, woordvoerder van die Valke, het gesê die twee verdagtes, onderskeidelik 18 en 26 jaar oud, is vroeg Donderdagoggend in die Steenberg-omgewing in hegtenis geneem.
"Die inhegtenisnemings volg ná 'n klopjag gisternag deur die Valke se eenheid vir misdade teen die staat (Cats) en lede van die misdaadintelligensie-eenheid. Verskeie weermagtoerusting is in die verdagtes se besit gevind." Ramovha het gesê die verdagtes sal binnekort in die hof verskyn.
Maroela Media het vroeër berig oor die inbraak Saterdagaand waartydens onder meer handgranate, vuurwapens en ammunisie gesteel is.
Brig.genl. Xolani Mabanga, woordvoerder van die weermag, het gesê 'n ondersoek is van stapel gestuur om die omstandighede rondom die voorval te bepaal. "Die vloot beskou die voorval in 'n baie ernstige lig en geen moeite sal ontsien word om seker te maak die skuldiges ry aan die pen nie."
Waar is die wagte wat diens moes doen, of is daar nie meer so iets nie? Seker gesit en slaap. Hou hulle wat aandiens moes wees verantwoordelik. Belagkik…..
Inside job soos gewoonlik!!
Altyd n ondersoek…ja shure. Besef die boorgatspoke wat en waarvoor hulle verandwoordelik is as dit kom by iets wat in vandag se tye van terreur; NOOIT toegangklik behoort te wees vir 2 s.n.o.t.k.o.p.p.e om dit te "steel" nie! Sou die regstelsel nog gewerk het; sou die verandwoordelik vir die bewaking van ploftoestelle TOEGESLUIT word a.g.v hul nalatigheid. Dis ERNSTIGE misdaad!